На основу члана 46. Закона о локалној самоуправи (''Службени гласник РС'', број 129/2007, 83/2014 - други закон и 101/2016 - други закон), члана 56. Статута Града Ниша (''Службени лист Града Ниша'', број 88/2008 и 143/2016) и члана 117. Пословника Скупштине Града Ниша (''Службени лист Града Ниша'', 6/2017),

 Градско веће Града Ниша, на седници одржаној 18.12.2017. године, разматрајући Амандман број 1665 од 16.12.2017. године, који је поднела Одборничка група „Александар Вучић-Србија побеђује“

**п р е д л а ж е**

 Скупштини Града Ниша да **одбије** Амандман број 1665 од 16.12.2017. године, који је поднела Одборничка група „Александар Вучић-Србија побеђује“ на члан 9. Предлога одлуке о буџету Града Ниша за 2018. годину.

**О б р а з л о ж е њ е**

 Одборничка група „Александар Вучић-Србија побеђује“ поднела је Амандман број 1665 од 16.12.2017. године, на члан 9., став 1. Предлога одлуке о буџету Града Ниша за 2018. годину.

 Чланом 117 Пословника Скупштине Града Ниша, прописано је да је предлагач дужан да пре седнице Скупштине размотри амандмане и предложи Скупштини прихватање или одбијање сваког амандмана посебно.

 Овим амандманом предлаже се смањење буџетске позиције 250, економска класификација 481 – Дотације невладиним организацијама, за 1.000.000 динара, а предлаже се увећање позиције 150, економска класификација 472 – Накнаде за социјалну заштиту из биџета, апропријација намењена за Једнократну новчану помоћ за поступак вантелесне оплодње, за 1.000.000 динара.

 Предлогом буџета је за наведене намене утврђен одговарајући износ средстава од 2.000.000 динара, узимајући у обзир релевантне показатеље из ранијег периода, као и потребе које треба подмирити у 2018. години и на основу тога процењено је да су иста довољна за успешну реализацију послова и задатака који се финансирају са те буџетске позиције.

 На основу наведеног, Градско веће Града Ниша предлаже Скупштини Града Ниша да одбије овај амандман.

Број: 1607-1ћ/2017-03

У Нишу, 18.12.2017. године

**ГРАДСКО ВЕЋЕ ГРАДА НИША**

**ПРЕДСЕДНИК**

**Дарко Булатовић**